
Alexandru Cristian 


Rezumat 


După sfârşitul celei de a doua mari conflagrații mondiale, Europa se afla în ruină şi dezastru 
economico-social. Ajutorul dat de Statele Unite ale Americii în reconstrucţia statelor europene a 
fost vital pentru supraviețuirea Occidentului european. În anul 1948, cinci state (Franţa, Marea 
Britanie, Belgia, Țările de Jos şi Luxemburg) semnează Tratatul de Cooperare Culturală, Socială, 
Economică şi Apărare Colectivă, pe scurt Tratatul de la Bruxelles . După numirea generalului 
Dwight Eisenhower în funcția de comandant suprem aliat în Europa, acest tratat va deveni parte a 
documentelor NATO. Nevoia de apărare împotriva amenințării sovietice se face şi mai vizibilă în 
propunerea ministrului de externe francez Rene Pleven. Planul Pleven, propus în anul 1952, viza 
constituirea unei Comunităţii Europene a Apărării, dar şi a unei Comunităţi Politice Europene. 
Planul nu a fost votat de către Adunare Franceză în anul 1954. Eşecul acestei comunităţi se 
datorează lipsei de viziune a liderilor europeni. O altă piedică în adoptarea acestui plan a fost teama 


statelor naţionale de posibila federalizare a Europei. 

După sfârşitul celei de a doua mari conflagrații mondiale, Europa se afla în ruină şi dezastru 
economico-social. Ajutorul dat de Statele Unite ale Americii în reconstrucţia statelor europene a 
fost vital pentru supraviețuirea Occidentului european. În anul 1948, cinci state (Franţa, Marea 
Britanie, Belgia, "Țările de Jos şi Luxemburg) semnează Tratatul de Cooperare Culturală, Socială, 
Economică şi Apărare Colectivă, pe scurt Tratatul de la Bruxelles. După numirea generalului 
Dwight Eisenhower în funcția de comandant suprem aliat în Europa, acest tratat va deveni parte a 
documentelor NATO. Nevoia de apărare împotriva amenințării sovietice se face şi mai vizibilă în 
propunerea ministrului de externe francez Rene Pleven. Planul Pleven, propus în anul 1952, viza 
constituirea unei Comunităţii Europene a Apărării, dar şi a unei Comunităţi Politice Europene. 
Planul nu a fost votat de către Adunare Franceză în anul 1954. Eşecul acestei comunităţi se 
datorează lhpsei de viziune a liderilor europeni. O altă piedică în adoptarea acestui plan a fost teama 
statelor naţionale de posibila federalizare a Europei. 

Tratatul de la Bruxelles a devenit, în anul 1954, Uniunea Europei Occidentale. Principalele 
obiective ale Uniunii Europei Occidentale au fost: crearea unei baze economice solide, instituirea 
unei asistenţe reciproce în caz de agresiune şi restabilirea încrederii între statele vest-europene prin 
controlul producţiei de armamente?. Uniunea Europei Occidentale a servit ca placă turnantă între 
Uniunea Europeană şi Organizaţia Tratatului Nord-Atlantic, devenind astfel braţul armat al 
Uniunii Europene. 

În primii ani ai Uniunii Europene, protecţia acestui spaţiu era asigurată de Statele Unite ale 
Americii. Odată cu destinderea şi cu relaxarea politică dintre cele două mari superputeri, Uniunea 
Europeană a înţeles că nu se poate baza în permanenţă pe capabilitățile americane şi ale NATO. 

În cadrul Uniunii Europei Occidentale, s-a născut conceptul de Identitate Europeană de 
Securitate şi Apărare (IESA). Conceptul, născut în decembrie 1973, la Copenhaga” a permis 
statelor europene să-şi dezvolte capacităţi singure separate de cele ale NATO şi SUA. Europa nu 
mai putea să se bazeze pe ajutor extern trebuia să înceapă să-şi dezvolte propria capacitate de 
apărare. 

La iniţiativa Franţei şi Belgiei, în octombrie 1984, la Summit-ul UEO de la Roma, miniştrii 


de externe şi de apărare ai UEO definesc identitatea europeană de securitate şi apărare ca fiind o 


! Dragoş Ilinca, Politica Europeană de Securitate şi Apărare, Sinteză a Departamentului de Integrare 
Euroatlantică şi Politică de Apărare, Ministerul Apărării Naţionale, Bucureşti, 2006, p.1. 


2 Ibidem, p.2. 
3 Politica Europeană de Securitate şi Apărare, Micromonografie publicată de Institutul European din 


România, Bucureşti, 2005, p.5. Disponibil online la: http:/Awww.ier.ro/documente/ formare/Securitate_si_aparare.pdf, 
accesat la 28.03.2015. 

armonizare graduală a politicilor de apărare a statelor membre“. În octombrie 1987, se lansează, 
la Haga, Platforma asupra intereselor de securitate europene care stipulează indivizibilitatea 
NATO. Integritatea Europei este dependentă de securitate şi apărare dar şi de inițierea unui pilon 
european în cadrul NATOS. Un model de succes al acestei iniţiative este fondarea, în anul 1987, a 
brigăzii franco-germane, brigadă ce îşi are originea istorică în Tratatul de Prietenie semnat de 
Franţa şi Republica Federală Germană în 1963 la Elysc. 

După Tratatul de la Maastricht, UEO devine parte integrantă a dezvoltării UE şi principalul 
instrument de aplicare a deciziilor şi acţiunilor cu implicaţii în domeniul apărării. Pilonul al II- 
lea va deveni PESC iar securitatea şi apărarea vor deveni o parte importantă a construcției 
europene. 

În anul 1992, Declaraţia de la Petersberg defineşte gama misiunilor conduse de Uniunea 
Europei Occidentale - misiuni umanitare, de salvare şi căutare, de menţinere a păcii, operaţii de 
management al crizelor”. Creşterea importanţei UEO. a fost făcută cu impuls francez. Creşterea în 
importanţă a dus la intensificare prezenţei europene în NATO. După Tratatul de la Maastricht 
componenta de securitate şi apărare a Europei va evolua şi se va transforma într-un veritabil 


instrument de impunere a valorilor europene peste tot în lume. 


Metamorfozele PESC de la Amsterdam la Lisabona 


Tratatul de la Amsterdam modifică substanţial Politica Externă de Securitate Comună a 
Uniunii Europene. Cinci obiective majore sunt trasate acestei politici de către tratat. Primul 
obiectiv este apărarea valorilor comune, a intereselor fundamentale, a integrităţii şi independenţei 
Uniunii conform principiilor Cartei ONU. Al doilea obiectiv este consolidarea securităţii Uniunii 
prin toate mijloacele. Al treilea obiectiv este constituit de menţinerea păcii şi consolidarea 
securităţii internaţionale. Al patrulea obiectiv este reprezentat de promovarea cooperării internaţi- 


onale iar ultimul obiectiv este dezvoltarea şi consolidarea democraţiei şi a statului de drept şi 


respectarea drepturilor omului. 


+ Dragoş Ilinca, op. cit., p.2. 
5 Idem. 

$ Ibidem, p.3. 

7 Idem. 


8 Gerard Quille, Politica externă şi de securitate comună, disponibil online la: http://circa.europa.eu/irc/ 
opoce/fact_sheets/info/data/relations/cfsp/article_7233_ro.htm, accesat la 29.03.2015. 

Consiliul European de la K5ln a mărit rolul Uniunii Europene în detrimentul Uniunii 
Europei Occidentale în domeniul securităţii şi apărării. Summit-ul de la Saint-Malo din 1998 a 
instaurat cooperarea militară franco-engleză la nivel european. Consiliul European de la K5ln 
fondează Politica Europeană de Securitate şi Apărare (PESA) ca un proces interguvernamental ce 
permite desfăşurarea de operațiuni militare sub autoritatea Uniunii Europene cu capabilități 
NATO”. PESA este parte integrantă a PESC. Tot la K5ln, s-a decis stabilirea unui obiectiv global, 
denumit /elsinki Headline Goal 2003. Acesta consta în crearea unei Forțe de Reacţie Rapidă de 
50-60.000 de oameni, cu capacitatea de menţinere în teatrul de operaţii 60 de zile şi capabilă să 
menţină 12 luni în afara teatrului!0. Această forță de reacţie trebuia să execute misiuni de tip 
Petersberg. Tot în cadrul Helsinki Headline Goal 2003 mai era prevăzută înființarea unor instituţii 
politico-militare ca Statul Major Militar European, Comitetul Politic şi de Securitate, Comitetul 
Militar prezentate în anexa nr. |. 

Comitetul Politic şi de Securitate, înfiinţat prin Tratatul de la Nisa, evaluează mediul 
internațional de securitate, defineşte politicile Uniunii Europene, sprijină dezvoltarea 
capabilităţilor militare şi formează linii directoare politico-strategice!!. Din anul 2005, în 
Comitetul Politic şi de Securitate, fiecare stat va avea un singur reprezentant. Statul Major Militar 
al Uniunii Europene este condus de un general de 4 stele, propus de către statul major reunit cu un 
mandat de 3 ani. Principalele atribuţii ale statului major european sunt: politici de planificare, 
informaţii, operaţii şi exerciţii, logistică şi resurse, sisteme de comunicaţii şi informaţii, celulă de 
cooperare civil-militară!?. 

Misiunile Uniunii Europene, ne referim la misiunile Berlin Plus realizate cu resurse şi 
capacități NATO, sunt conduse operaţional de către locţiitorul Comandantului Suprem Aliat în 
Europa care este un general european. Celula UE care se află în cadrul Comandamentului Suprem 
Aliat în Europa are ca rol interoperabilitatea NATO şi eficientizarea operaţiilor. Operaţiile UE cu 
resurse şi capacități NATO se numesc Berlin Plus. Anterior acestei denumiri, Operaţiile Berlin 
desemnau comanda UEO. şi capabilitățile NATO 

În cadrul Consiliului European, conform Tratatului de la Amsterdam, sunt prezente 


Direcţia Generală de Relaţii Externe şi Direcţia Generală de Apărare. Înaltul Reprezentant al PESC 


” Politica Europeană de Securitate şi Apărare, Micromonografie publicată de Institutul European din 
România, Bucureşti, 2005, p.5, disponibil online la: http://xww.ier.ro/ documente/formare/ Securitate_si_aparare.pdf, 
accesat la 29.03.2015. 

19 Dragoş Ilinca, op.cit., p.4. 

1! Ibidem, p.8. 


12 Jdem. 

conduce şi Centrul de Situaţii care monitorizează mediul internaţional, culege informaţii, 
analizează problemele geostrategice, previne situaţiile critice prin mecanismul de avertizare 
timpurie!5. În decembrie 2002, la Copenhaga, s-a semnat acordul NATO - UE privind accesul UE 
la mijloacele şi capabilitățile NATO, acordul Berlin Plus intră în vigoare. 

La Summit-ul de la Washington, din anul 1999, s-a hotărât ca UE să conducă operaţii de 
management al crizelor cu capacități NATO. Consiliul European de la Bruxelles din anul 2002 a 
semnat acordul NATO - UE privind Politica de Securitate şi Apărare Comună (PSAC). Aceste 
hotărâri au întărit rolul Uniunii Europene. În interiorul NATO, statele membre UE au un cuvânt 
mai clar şi mai puternic în Alianţa Nord-Atlantică. 

În anul 2003, apare Strategia de Securitate sau Documentul Solana. La Salonic, Javier 
Solana, Înaltul Reprezentant al PESC va citi documentul „O Europă mai sigură într-o lume mai 
bună”. Această strategie are trei obiective fundamentale: stabilitatea între graniţele Uniunii 
Europene şi buna guvernare în vecinătatea imediată, o ordine internaţională bazată pe un 
multilateralism eficace şi un răspuns adecvat vechilor şi noilor ameninţări!*. 

Un alt moment-cheie în transformarea PESC este apariția Agenţiei Europene de Apărare 
(AEA). Scopul principal al acestei agenţii este o politică europeană coerentă în domeniul 
dezvoltării capacităţilor de apărare, cercetării tehnologice militare şi armamentelor!5. Tratatul de 
la Nisa va aduce, ca principală transformare, operaţionalizarea PESC, prin intermediul Politicii de 
Securitate şi Apărare Comună. Politica Europeană de Securitate şi Apărare a plecat din PESC şi a 
dus la punerea în practică a operaţiilor UE. Astfel, UEO a devenit parte integrantă a dezvoltării 
Uniunii Europene!€. Consiliul European este forul suprem de luare a deciziilor referitor la 
probleme de securitate şi apărare. Obiectivele generale ale Uniunii Europene sunt fixate în acest 
for. Preşedinţia Consiliului poate să convoace Consiliul de urgenţă!”. O altă decizie importantă 
este înfiinţarea Comitetului Politic şi de Securitate subordonat direct Consiliului. 

Prima misiune PESA - PSAC a fost ARTEMIS în Republica Democratică Congo pentru 


stabilizarea regiunii Bunia din această ţară. Alte misiuni care au fost conduse de către statele 


3 Ibidem, p.ll. 


+ Strategia Europeană de Securitate, disponibil online la: http://www.consilium.europa.eu/uedocs/cms_data 
/librairie/PDF/QC7809568ROC.pdf, accesat la 29.03.2015. 


5 Dragoş Ilinca, op.cit., p.7. 


6 Politique de Securite et de Defense Commune, disponibil online la: http://www.europarl.europa.eu/ftu/ 
pdf/fr/FTU_6.1.3.pdf, accesat la 05.04.2015. 


7 Ibidem p3. 

europene pe continentul african sunt misiunile din Congo - în anul 2005, Guineea-Bissau - în 2008, 
Ciad - în anul 2009. Misiunile PSAC respectă drepturile omului, principiul nediscriminării 
femeilor şi copiilor, integritatea morală şi fizică a colateralilor în conflict!&. 

În anul 2004, s-a dezvoltat mecanismul de cooperare specific — Atena -, ce prevede ca 
statele membre să suporte cheltuielile misiunilor PSAC!”. De exemplu, bugetul PESC a crescut 
gradual de la an la an. În anul 2006, bugetul era de 102 milioane de euro, în anul 2010, de 280 de 
milioane de euro iar, în anul 2012, de 9,4 miliarde de euro?0. Creşterea bugetului reprezintă dorinţa 
unei reprezentări mai active a Uniunii Europene în plan global. 

Tratatul de la Lisabona a născut o întrebare fundamentală, statele europene vor renunţa la 
suveranitatea lor în favoarea Uniunii Europene? Politica externă a Uniunii Europene şi interesele 


acesteia vor prevala intereselor naţionale? 


Tratatul de la Lisabona şi dispariţia celui de-al doilea pilon al Uniunii Europene 


Tratatul de la Lisabona este numele generic pentru două tratate intrate în vigoare la data de 
1 decembrie 2009, Tratatul privind Uniunea Europeană şi Tratatul privind funcționarea Uniunii 
Europene. Acest tratat este considerat unul federalist şi integraționist. Criticii acestui tratat susțin 
că Uniunea Europeană caută să-şi legitimeze vocaţia federalistă prin acest tratat. 

În prezent Uniunea Europeană a adoptat viziunea funcționalistă, o integrare treptată, 
graduală a statelor europene fără afectarea suveranităţii. Suveranitatea este un element central în 
existenţa unui stat. Trunchierea, partajarea sau atingerea acestui atribut fundamental statal este un 
atac direct asupra existenţei acestui stat. Statele s-au luptat timp de secole pentru dobândirea 
acestui atribut. În prezent, o mare parte din statele europene au cedat treptat şi voit suveranitatea 
lor în favoarea Uniunii Europene. Conform normelor juridice, statele membre UE nu mai au 
exclusivitatea, supremaţia şi independenţa în hotărârile pe care trebuie să le ia privind teritoriul şi 
populaţia. Suveranitatea internă şi externă a statelor nu mai este absolută. Această viziune este 
împărtăşită de criticii Tratatului de la Lisabona. 

Apărătorii acestui tratat exprimă convingerea că statele membre ale Uniunii Europene şi- 


au cedat o parte din suveranitate în mod voit şi că scopul acestora este o convergenţă deplină a 


18 Ibidem, p.5. 
19 Idem. 
îi Site-ul oficial al Uniunii Europene, disponibil online la: 


http://ec.europa.eu/budget/library/biblio/publications/  2013/budget folder/print/kRV3012856ROC.pdf, accesat la 
03.02.2014. 

politicilor interne sau externe. Statele membre îşi cedează o parte din suveranitate pentru a 
confirma dorința federalistă a conducătorilor şi popoarelor lor. 

Politica Externă şi de Securitate Comună este domeniul cel mai tensionat în ceea ce 
priveşte teoria suveranităţii statale. Există cercetători care susțin că fracturile logico-juridice din 
tratat stimulează Uniunea să devină o entitate politică cu competenţe supranaţionale şi federale. 
Alţii afirmă că niciun stat european nu şi-a cedat o parte din suveranitate în mod voit. 

Statele Uniunii Europene sunt subiecte suverane de drept internaţional şi, conform 
principiului westphalian, ele îşi pot contura singure şi independent politica externă. Tratatul de la 
Lisabona subliniază că Politica Externă şi de Securitate Comună are un caracter 
interguvernamental. Toate statele membre colaborează pentru a îndeplini interesul Uniunii şi al 
lor. 

Articolul 24 din Tratatul privind Uniunea Europeană ne indică augmentarea competenţei 
Uniunii în materie de politică externă şi de securitate comună, aceasta include toate domeniile 
politicii externe”!. Uniunea Europeană are o competenţă specială în toate domeniile politicii 
externe. Cu alte cuvinte, Uniunea este ca o umbrelă juridică deasupra statelor europene. Tot acelaşi 
articol ne spune că Uniunea doreşte o definire treptată a unei politici de apărare comune care poate 
conduce la o apărare comună. Observăm că teza integraţionistă asupra Europei are câştig de cauză. 
Tot din articol reiese că Uniunea are competenţe speciale în domeniul securităţii Uniunii, cu alte 
cuvinte, se confirmă că Uniunea are personalitate juridică, lucru stipulat în articolul 46 în Tratatul 
privind funcționarea Uniunii Europene. Uniunea are o independenţă în ceea ce priveşte problemele 
securităţii pe care le consideră ea, statele şi-au cedat prerogativa prezervării securității către UE. 
Securitatea Uniunii înseamnă automat securitatea oricărui stat membru. 


Politica Externă şi de Securitate Comună este o afectare a suveranităţii, interne şi externe, 
a tuturor statelor membre în favoarea Uniunii ca entitate juridică distinctă”?. Statele membre, prin 
semnarea Tratatului de la Lisabona, îşi doresc convergenţa politicilor externe pentru a promova 
interesele şi valorile Uniunii pe scena internaţională”. 


Promovarea intereselor Uniunii pe scena internațională poate afecta promovarea 


intereselor naționale în acelaşi plan. Ambiguitatea rolului PESC constă prin faptul că nu este 


2! Tratatul privind Uniunea Europeană, p.32, disponibil online la: http://www.presidency.ro/static/ 


Versiunea _consolidata.pdf, accesat la 29.03.2015. 

22 Mădălina Virginia Antonescu, „Politica Externă şi de Securitate Comună în viziunea Tratatului de la 
Lisabona”, în revista Impact Strategic nr.1/ 2008, Editura Universităţii Naţionale de Apărare „Carol IT”, Bucureşti, 
2008, p. 45. 


23 ]dem. 

stabilită competenţa Uniunii Europene în domeniul PESC şi nici competențele statelor, deşi statele 
nu au competenţe partajate cu Uniunea în acest domeniu, pentru că articolul 4, aliniatul 2 ne 
stipulează că securitatea naţională este responsabilitatea exclusivă a statelor”?. 

Aliniatul 2 din articolul 10 din Tratatul privind UE relativizează principiul suveranităţii 
statelor şi altfel statele membre ale UE nu îşi mai pot elabora şi aplica politicile externe de sine 
stătător”5. Tratatul recunoaşte suveranitatea acestor state. Întrebarea se naşte atunci când PESC are 
un rol ce prevalează celui al statului deoarece articolul 24, aliniatul 2, ne precizează că Uniunea 
pune în aplicare PESC prin principiul solidarităţii statale şi creează o convergenţă a acţiunilor 
statelor membre”€. Statele membre cedează în mod voit suveranitatea lor. Convergenţa statală duce 
până la eliminarea voinţei suverane statale şi la îndeplinirea voinţei uniunii. 

Suveranitatea unui stat nu poate fi redusă la nivelul unei competenţe; ea este unică, 
indivizibilă şi plenară”. Uniunea Europeană este considerată, de mulţi jurişti, o anomalie prin 
faptul că un organism cu atribute suprastatale produce o deteriorare a suveranităţii statelor 
componente. Politica Externă şi de Securitate Comună este cel mai disputat domeniu din noul 
tratat. Este un domeniu în care convergenţa şi sinergia trebuie armonizate. O armonizare treptată 
a intereselor statale este cheia unui succes din punct de vedere politic al Uniunii Europene. Statele 
Europei s-au unit pentru a fi mai puternice şi pentru a evita conflictele. O afectare mică a 
suveranităţii este produsă atunci când nu eşti singur pe scena lumii. 

Teoria competenţei susține că noţiunea de suveranitatea trebuie înlocuită cu cea de 
competenţă definită ca o putere atribuită unui subiect de drept superior”5. Competența este o 
împuternicire în numele suveranităţii, statele Uniunii o împuternicesc pentru ca aceasta să exercite 
suveranitatea în numele lor. Competența este o delegare voită a suveranităţii, un stat membru 
acceptă ca Uniunea să încheie un acord internaţional în locul lui. Ambiguitatea PESC este voită 
deoarece statele nu pot renunţa brusc la suveranitate. 

În ciuda tuturor criticilor, statele europene îşi menţin teza funcționalistă, o integrare 


graduală, o federalizare treptată, o armonizare de comun acord a tuturor politicilor, o convergenţă 


24 Tratatul privind Uniunea Europeană, p.20, disponibil online la: 
http://Awww.presidency.ro/static/Versiunea_ consolidata.pdf, accesat la 25.03.2015. 


25 Mădălina Virginia Antonescu, op.cit., p.47. 


26 Tratatul privind Uniunea Europeană, p.32, disponibil online la: 
http:/Avww.presidency.ro/static/Versiunea_ consolidata.pdf, accesat la 25.03.2015. 


27 Mădălina Virginia Antonescu, op. cit., p.53. 


25 Teoria competenţei, disponibil online la: http://www.erispedia.ro/Teoria competentei, accesat la 
29.03.2015. 

independentă şi nu impusă. În secolul XXI, Uniunea Europeană va avea de înfruntat mari 
provocări, o integrare deplină a statelor va fi benefică pentru promovarea acestui colţ de rai 
democratic, după expresia lui Robert Cooper. Europa este o lume post-modernă unde conflictele 


au dispărut. 


Politica Externă şi de Securitate Comună şi noua arhitectură globală 


Arhitectura globală este încă în formare după sfârşitul erei bipolare. Statele Unite ale 
Americii rămân în continuare prima mare putere, lumea uni-multipolară a lui Huntington este 
prezentul pe care îl trăim. Noile centre de putere care se nasc nu ştirbesc din puterea SUA, ci îşi 
amplifică puterea într-o relaţie de interdependenţă. Giovanni Grevi spunea că trăim într-o lume a 
multipolarităţii şi o lume interdependentă, trăim o eră inter-polară. 

În prezent, în lume avem o unică superputere, Statele Unite ale Americii şi patru state 
competitoare, India, China, Rusia, Brazilia la care se adaugă o uniune de state, Uniunea Europeană. 
O lume multipolară, echilibrată şi care controlează lumea internațională. Din cele patru mari puteri 
competitoare, India şi Brazilia nu fac parte din Consiliul de Securitate al Organizaţiei Naţiunilor 
Unite, acest lucru poate naşte frustrări pe termen lung şi accentuări ale competiţiei. Competiţia 
pentru putere este o competiţie pentru recunoaştere. 

Evoluţia lumii este plină de incertitudine la prima vedere. La o analiză mai profundă, 
observăm cum centrul economiei mondiale se mută din Atlantic în Pacific. Pacificul va fi noua 
placă turnantă a economiei viitoare. Aici se întâlnesc trei mari puteri şi două state candidate la 
statutul de mari puteri. Cele trei state sunt SUA, China şi Rusia. Celelalte două sunt Mexic şi 
Indonezia. Zbigniew Brzezinski şi-a imaginat această lume ca tablă de şah disputată de trei mari 
puteri, SUA, China şi Rusia. Acestor state li se adaugă Uniunea Europeană recunoscută ca o putere 
soft prin excelenţă, o putere economico-culturală, dar nu şi militară. 

Problemele actuale globale de securitate sunt extrem de complexe şi de diferite. O legătură 
puternică s-a creat între amenințările asimetrice”. Actualul mediu global este caracterizat de 
câteva tendinţe şi evoluţii. Prima tendinţă este că mediul global este complex şi dinamic. Un mediu 
complex, plin de incertitudini şi de sincope în gândirea strategică, care nu poate aborda în mod 
eficient acest mediu. Această neputinţă ne duce la o a doua tendinţă a mediului global şi anume 
lipsa unui consens privind abordarea securităţii internaționale, greu de definit şi de conceptualizat 
datorită inflației de concepte. O a treia tendinţă, ce a devenit o caracteristică, este efectul CNN, 


toate evenimentele se întâmplă în direct acest lucru poate duce la ineficienţa luării unor decizii 


% Politica Europeană de Securitate şi Apărare, Micromonografie publicată de Institutul European din 
România, Bucureşti, 2005, p.1, disponibil online la: http://Axww.ier.ro/ documente/formare/Securitate_si_aparare.pdf, 
accesat la 29.03.2015. 

profunde şi de substanţă. O a patra tendinţă este fragmentarea în gândirea analitică a instituţiilor 
la nivel internaţional şi naţional. O ultimă tendinţă este absenţa unui model de securitate, un model 
ad-hoc neputând fi instaurat“0. 

În viitoarea arhitectură globală, o mare provocare va fi permeabilizarea graniţelor, iar acest 
lucru va avea ca efect creşterea numărului şi intensității amenințărilor la adresa securității 
naţionale. Granițele vor putea fi străpunse de orice ameninţare, nu va mai exista un control care să 
prevină un pericol iminent asupra securităţii naţionale. Uniunea Europeană va trebui să-şi aleagă 
o abordare proprie privind viitorul scenei internaţionale. Într-o lume globală, în care competiţia 
pentru putere va fi acerbă, Uniunea va trebui să-şi găsească soluţii şi resurse pentru a-şi menţine 
poziţia. Deşi se confruntă cu probleme, UE este un model de succes al istoriei lumii şi valorile pe 
care s-a fondat o vor ajuta să reziste tuturor provocărilor în noua lume. Rolul UE va fi de entitate 
politică liant între marile puteri, va fi o putere economică ce va servi ca model economic şi 
civilizaţional tuturor marilor puteri în ascensiune. Politica Externă şi de Securitate Comună va 
trebui să fie un vector veritabil al puterii europene. Proiecţia puterii unei entităţi organizaționale 
se realizează prin intermediul politicii externe. PESC se va adapta tuturor metamorfozelor globale 
şi tuturor tendinţelor globale. Va trebuie să se întâmple acest proces. Dacă nu se va întâmpla, PESC 
va eşua în rolul său de vector principal de proiectare al intereselor Uniunii şi astfel organizaţia îşi 
va pierde din prestigiu şi va deveni nu un jucător la scară planetară ci un for de state democratice 


fără substanţă. 


Uniunea Europeană şi componenta de securitate şi apărare la începutul secolului XXI 


Uniunea Europeană a fost deseori acuzată că promovează o diplomaţie silenţioasă. Chiar 
Înaltul Reprezentat al UE pentru politica externă, Catherine Ashton, a pledat pentru o diplomaţie 
tăcută şi nu una a conferinţelor“! Această diplomaţie a fost văzută de mulţi lideri ca neputinţă a 
Uniunii Europene de a avea o poziţie clară şi bine definită în relaţiile internaţionale. 

Slăbiciunea UE are o cauză majoră - dezvoltarea deficitară a componentei de securitate şi 
apărare. Deşi mulți specialişti cred că epoca realistă a trecut, în continuare relaţiile internaționale 
sunt dominate de pragmatism şi realism. Scena internațională în continuă efervescenţă nu are timp 


să se oprească la înţeleapta politică europeană. Din ce în ce mai multe voci acuză Uniunea 


30 Cf. Politica Europeană de Securitate şi Apărare, Micromonografie publicată de Institutul European din 
România, Bucureşti, 2005, p.2, disponibil online la: http://www.ier.ro/documente/ formare/Securitate_si_aparare.pdf, 
accesat la 29.03.2015. 


3! Catherine Ashton: EU should do more to “punch its weight” politically, comunicat de presă, 2 decembrie 
2009, disponibil online la:  http://www.europarl.europa.eu/sides/getDoc.do?language=en&type=IM-PRESS& 
reference=200912021PR658 13, accesat la 30.03.2015. 

Europeană de inexistenţă în domeniul geopoliticii la nivel mondial. Uniunea Europeană este în 
pragul unei alegeri istorice, dezvoltarea masivă a componentei de securitate şi apărare. Dobândirea 
personalităţii juridice este un prim pas înainte. De acum încolo, Uniunea Europeană este un actor 
de sine stătător. Fără a deţine atribute ale puterii adevărate, Uniunea va fi o voce care va fi 
ascultată, dar total ignorată. 

Secolul al XXI-lea menţine, în prima jumătatea a sa, supremaţia economică, politică şi 
militară a Statelor Unite ale Americii”?. SUA sunt considerate ca fiind o putere unică fără un rival 
credibil sau fără un stat care să îi îngrădească puterea sa absolută militaro-politică. În prima parte 


335 


a secolului XXI, Uniunea Europeană va fi ezitantă-”. Uniunea va avea dificultăţi în construirea 


instituţiilor politice, militare şi sociale integrate, iar Europa va avea nevoie de o ameninţare gravă 
a securităţii ei pentru o accelerare a procesului instituţional“*. 

Uniunea Europeană este acuzată că are o relaţie de dependenţă strategică cu SUA, o relaţie 
paternalistă prin excelență“. SUA se folosesc de UE pentru a avea legitimitatea juridică şi 
democratică oferită de uniune, iar UE se foloseşte de SUA pentru a fi protejată din punct de vedere 
militar dar şi pentru a-şi stimula economia“€. Pentru a evita această relaţie de dependenţă, UE 
trebuie să-şi creeze o politică externă şi de securitate comună independentă şi puternică. 

NATO este un obstacol important în dezvoltarea Politicii Externe şi de Securitate Comună 
consideră Victor Pascual Planchuelo. Pentru a deveni un jucător credibil, Uniunea Europeană 
trebuie să-şi dezvolte componenta de securitate şi apărare pe două mari direcții. Prima mare 
direcţie este sublinierea exactă a rolului instituţiilor europene şi reglementarea clară şi nu ambiguă 
a acestora. A doua mare direcţie este impulsionarea dezvoltării capabilităţilor militare ale UE. 
Această direcţie va fi mai greu de realizat deoarece o mare parte din statele UE participă activ în 
NATO, iar, o dezvoltare puternică a acestor capabilități ar reduce inițiativa europeană în NATO. 
Teama pe care Charles de Gaulle o avea în legătură cu crearea unei Europe atlantice şi nu a unei 
Europe autentice este extrem de actuală. Pentru a deveni o Europă care să fie conştientă de 


moştenirea istorică, statele membre trebuie să-şi conveargă interesele pentru a dezvolta Uniunea 


3 Ştefan Mâşu, Omenirea secolului a XXI-lea şi guvernul mondial, Editura RAO, Bucureşti, 2011, p.363. 
33 Ibidem, p.364. 
34 Idem. 


35 Victor C. Pascual Planchuelo, „La Debil Europa: Consideraciones criticas sobre la politica exterior de la 
union”, în Revista de Sciencias sociales, nr.42 august-septembrie, 2009, p.21. 


36 Jdem. 

deoarece, în secolul XXI, UE riscă să fie doar un grup de state fără o putere reală şi o organizaţie 


internațională fără prea mare greutate în balanţa mondială. 


Dezvoltarea componentei de securitate şi apărare în contextul unei noi paradigme de 
securitate 


Noul mediu de securitate a fost definit de Robert Cooper ca fiind un mediu complex în care 
se intersectează mai multe ere istorice. Era premodernă este cea a conflictelor şi insecurităţii, era 
modernă este cea a conflictului clasic şi a unei securităţi relative a individului, iar cea postmodernă, 
absenţa amenințărilor de factură militară şi un grad mare de securitate umană“”. Într-o astfel de 
lume, amenințările nu diferă, sunt complexe şi diverse. Ameninţările asimetrice sunt un pericol ce 
pândeşte la fiecare pas, de aceea statele trebuie să-şi dezvolte o solidă componentă de apărare şi 
de securitate. 

Mediul internațional de securitate va rămâne complex, dinamic şi evolutiv. Transformările 
pe care le va suferi vor fi atât de fond, de substanţă, cât şi de formă. În locul clasicei amenințări 
nucleare va apărea ameninţarea viruşilor informatici. În locul iernii nucleare vom avea o posibilă 
noapte informatică. Distrugerea sistematică şi iremediabilă produsă de armele nucleare va fi 
înlocuită de paralizia globală a sistemelor informaţionale. 

Termenul de hard power desemnează o putere militar-economică prin excelenţă, iar 
termenul de soft power - o putere culturală ce poate influenţa prin persuasiune. Noile puteri ale 
secolului XXI vor fi smart power, vor fi state ce vor îmbina aceste modele de putere pentru a 
ajunge la rezultate dorite. UE trebuie să devină o smart power, o entitate ce deţine un melanj 


preţios al resurselor de putere. 


37 Cf. Robert Cooper, Destrămarea naţiunilor-geopolitica lumilor secolului XXI, Editura Univers 
Enciclopedic, Bucureşti, 2007. 

Anexa nr. 1 - Instituţiile PESC/PESA 


Comitetul Politic 


şi de Securitate (CPS) 


Statul Major 
(SMUE) 


Comitetul Militar 
(CMUE) 


Alcătuire 


Directori politici din 
statele mernbre 


» Funcţii 

= maotarul PESC/PESA 
* estimarea situaţiei 
* oferă consultanță Consiliului 
* controlul implementării 

* punct de intersecție 

. în situații de criză: control 


Alcătuire 


Alcătuire 


130 membri: răspund în 
fața Secretarului General 


Sefi ai statului major / 
delegaţi la Bruxelles 


Functii 


Functii 


* conduce toate activită- 
țile militare 

* oferă consultanță CPS 
* dă linii directoare 
statului major 


—— = 


Cel mai inalt for 
militar al Consiliului 


= analiză şi planificare: 
misiunile Petarsberg 


= contacte cu NATO şi cu 
statele majore naționale 


Sursa: http://www.dadalos-europe.org/rom/grundkurs4/gasp_esvp.htm/Determinanten_ Maastricht, accesat la data 


de 15 aprilie 2015 

